Ericu950/Stoicheia-meter-silver huggingface dataset:
ὁ γὰρ ἐκ τῶν τοιούτων ἀναλογισμῶν δηγμὸς αἱμάσσει τὴν μνήμην , ὥστε οἷον οὐλὴν παραμένουσαν ἐν τῷ ὑγιαίνειν εὐλαβεστέρους ποιεῖν περὶ τὴν δίαιταν , οὐ δὲ γὰρ ἄγαν τὸ ὑγιαῖνον σῶμα φύσει μεγάλας ἐπιθυμίας οὐ δὲ δυσπειθεῖς οὐ δ ἀσυνήθεις οὐ δὲ δυσεκβιάστους , ἀλλὰ δεῖ θαρρεῖν πρὸς τὰς ὀρέξεις ἐκφερομένας καὶ ἐπιπηδώσας ταῖς ἀπολαύσεσιν , ὡς ἐλαφρὸν καὶ παιδικὸν ἐχούσας τὸ μεμψιμοιροῦν καὶ κλαυθμυριζόμενον , εἶτα παυομένας ἀρθείσης τῆς τραπέζης καὶ μηδὲν ἐγκαλούσας μη δ ἀδικουμένας , ἀλλὰ τ οὐναντίον καθαρὰς καὶ ἱλαρὰς καὶ οὐ βαρείας οὐ δὲ ναυτιώδεις περιμενούσας τὴν αὔριον 0 .
ὥσπερ ἀμέλει καὶ Τιμόθεος εἶπε τῇ προτεραίᾳ δεδειπνηκὼς ἐν Ἀκαδημείᾳ παρὰ Πλάτωνι μουσικὸν καὶ λιτὸν δεῖπνον , ὡς οἱ παρὰ Πλάτωνι δειπνήσαντες καὶ εἰς αὔριον ἡδέως γίγνονται .
λέγεται δὲ καὶ Ἀλέξανδρος εἰπεῖν τοὺς τῆς Ἄδας ὀψοποιοὺς ἀποπεμψάμενος ὡς ἔχει βελτίονας ἀεὶ σὺν αὑτῷ , πρὸς μὲν τὸ ἄριστον τὴν νυκτοπορίαν , πρὸς δὲ τὸ δεῖπνον τὴν ὀλιγαριστίαν 0 .
οὐκ ἀγνοῶ δ ὅτι καὶ διὰ κόπους πυρέττουσιν ἄνθρωποι καὶ δι ἐγκαύσεις καὶ διὰ περιψύξεις .
ἀλλ ὥσπερ αἱ τῶν ἀνθέων ὀσμαὶ καθ ἑαυτὰς ἀσθενεῖς εἰσι , μιχθεῖσαι δὲ τῷ ἐλαίῳ ῥώμην ἴσχουσι καὶ τόνον , οὕτω ταῖς ἔξωθεν αἰτίαις καὶ ἀρχαῖς οἷον οὐσίαν καὶ σῶμα παρέχει τὸ πλῆθος ὑποκείμενον .
ἄνευ δὲ τούτων χαλεπὸν οὐδέν , ἀλλ ἐξαμαυροῦνται καὶ διαχέονται ῥᾳδίως , αἵματος λεπτοῦ 0 .
καὶ πνεύματος καθαροῦ δεχομένου τὴν κίνησιν ἐν δὲ πλήθει καὶ περιττώματι οἷον ἰλὺς ἀναταραττομένη μιαρὰ ποιεῖ πάντα καὶ δυσχερῆ καὶ δυσαπάλλακτα 0 .
διὸ δεῖ μὴ καθάπερ οἱ ἄπλοοι ναύκληροι πολλὰ δι ἀπληστίαν ἐμβαλόμενοι , τ οὐντεῦθεν ἤδη διατελοῦσιν ἀντλοῦντες καὶ ὑπεξαιροῦντες τὴν θάλατταν , οὕτως ἐμπλήσαντας τὸ σῶμα καὶ βαρύναντας ὑποκαθαίρειν αὖθις καὶ ὑποκλύζειν , ἀλλὰ διατηρεῖν εὐσταλές , ὅπως κ ἂν πιεσθῇ ποτε , φελλοῦ δίκην ὑπὸ κουφότητος , ἀναφέρηται .
μάλιστα δὲ προφυλακτέον ἐν ταῖς προπαθείαις καὶ προαισθήσεσιν .
οὐ γὰρ ἅπασαι κατὰ τὸν Ἡσίοδον ἐπιφοιτῶσιν αἱ νόσοι σιγῇ , ἐπεὶ φωνὴν ἐξείλετο μητίετα Ζεύς , ἀλλ αἱ πλεῖσται καθάπερ προαγγέλους καὶ προδρόμους καὶ κήρυκας ἔχουσιν ἀπεψίας καὶ δυσκινησίας .
βαρύτητες καὶ κόποι φησὶν Ἱπποκράτης αὐτόματοι νοῦσον φράζουσι διὰ πλῆθος ὡς ἔοικεν ἐντὸς διάτασιν καὶ σφήνωσιν τοῦ περὶ τὰ νεῦρα πνεύματος ἔχοντος .
ἀλλ ὅμως αὐτοῦ μονονουχὶ τοῦ σώματος ἀντιτείνοντος καὶ κατασπῶντος ἐπὶ τὸ κλινίδιον καὶ τὴν ἡσυχίαν οἱ μὲν ὑπὸ λαιμαργίας καὶ φιληδονίας ἐμβάλλουσιν ἑαυτοὺς ἐπὶ τὰ βαλανεῖα καὶ σπεύδουσιν ἐπὶ τὰς προπόσεις , ὥσπερ εἰς πολιορκίαν ἐπισιτιζόμενοι καὶ δεδιότες μὴ φθάσῃ καταλαβὼν αὐτοὺς ὁ πυρετὸς ἀναρίστους , οἱ δὲ κομψότεροι ταύτῃ μὲν οὐχ ἁλίσκονται , πάνυ δ ἀβελτέρως αἰσχυνόμενοι κραιπάλην ἢ ἀπεψίαν ὁμολογεῖν καὶ διημερεύειν ἐν ἱματίοις , ἑτέρων εἰς τὸ γυμνάσιον βαδιζόντων καὶ παρακαλούντων ἀναστάντες συναποδύονται καὶ τ αὐτὰ πράττουσι τοῖς ὑγιαίνουσι .
τοὺς δὲ πλείους ἀκρασίας καὶ μαλακίας συνήγορον ἔχουσα παροιμίαν ἐλπὶς ἀναπείθει καὶ προάγεται βαδίζειν ἀναστάντας ἰταμῶς ἐπὶ τὴν συνήθειαν , ὡς οἴνῳ δὴ τὸν οἶνον κραιπάλῃ δὲ τὴν κραιπάλην ἐξελῶντας καὶ διαφορήσοντας 0 .
πρὸς μὲν οὖν ταύτην τὴν ἐλπίδα τὴν τοῦ Κάτωνος εὐλάβειαν ἀντιτακτέον ἥν φησιν ἐκεῖνος ὁ ἀνὴρ τὰ μὲν μεγάλα μικρὰ ποιεῖν τὰ δὲ μικρὰ παντελῶς ἀναιρεῖν καὶ ὅτι κρεῖττον ἔνδειαν ὑπομεῖναι διὰ κενῆς καὶ ἡσυχίαν ἢ διακυβεῦσαι πρὸς λουτρὸν ὠσαμένους καὶ δεῖπνον 0 .
εἰ μὲν γὰρ ἔστι τι , βλάψει τὸ μὴ φυλάξασθαι μη δ ἐπισχεῖν εἰ δὲ μηδέν , οὐ βλάψει τὸ συσταλῆναι τῷ σώματι καὶ γενέσθαι καθαρώτερον 0 1 .
ὁ δὲ παιδαριώδης ἐκεῖνος καὶ τοῖς φίλοις δεδιὼς καὶ τοῖς οἰκέταις φανερὸς γενέσθαι διακείμενος ἐκ πλησμονῆς ἢ κραιπάλης ἀηδῶς , αἰσχυνόμενος ἀπεψίαν ὁμολογῆσαι τήμερον , αὔριον ὁμολογήσει κατάρροιαν ἢ πυρετὸν ἢ στρόφον ·
αἰσχυνόμενος αἴσχιστα πενίαν ἂν φέροις , πολὺ δ αἴσχιον ἀπεψίαν καὶ βαρύτητα καὶ πλησμονὴν σώματος εἰς βαλανεῖον ἑλκομένου καθάπερ εἰς θάλασσαν σαθροῦ πλοίου καὶ μὴ στέγοντος 0 .
ὥσπερ γὰρ ἀμέλει πλέοντες ἔνιοι χειμῶνος ὄντος αἰδοῦνται διατρίβειν ἐπ ἀκτῆς ·
, εἶτ ἀναχθέντες αἴσχιστα διάκεινται βοῶντες καὶ ναυτιῶντες , οὕτως ἐν ὑποψίᾳ καὶ προπαθείᾳ σώματος ἀγεννὲς ἡγούμενοι μίαν ἡμέραν ἐν κλίνῃ διάγειν καὶ μὴ παραθέσθαι τράπεζαν , αἴσχιστα πολλὰς ἡμέρας κεῖνται καθαιρόμενοι καὶ καταπλασσόμενοι καὶ θωπεύοντες ἰατροὺς καὶ θεραπεύοντες , οἶνον αἰτοῦντες ἢ ψυχρὸν ὕδωρ , ἄτοπα καὶ ἀγεννῆ πολλὰ ποιεῖν καὶ φθέγγεσθαι διὰ τὸν πόνον καὶ τὸν φόβον ὑπομένοντες .
καὶ μὴν τούς γε διὰ τὰς ἡδονὰς μὴ κρατοῦντας ἑαυτῶν ἀλλ ἐγκλίνοντας ἢ φερομένους ὑπὸ τῶν ἐπιθυμιῶν καλῶς ἔχει διδάσκειν καὶ ἀναμιμνῄσκειν ὅτι πλεῖστον ἐκ τοῦ σώματος αἱ ἡδοναὶ λαμβάνουσι · .
καὶ καθάπερ οἱ Λάκωνες ὄξος καὶ ἅλας διδόντες τῷ μαγείρῳ τὰ λοιπὰ κελεύουσιν ἐν τῷ ἱερείῳ ζητεῖν , οὕτως ἐν τῷ σώματι τοῦ προσφερομένου τὰ κάλλιστα τῶν ἡδυσμάτων ἐστίν , ἄνπερ ὑγιαίνοντι καὶ καθαρῷ προσφέρηται .
γλυκὺ μὲν γὰρ ἢ πολυτελὲς ἔξω καὶ καθ αὑτὸ τῶν τοιούτων ἕκαστόν ἐστιν , ἡδὺ δὲ πέφυκεν ἐν τῷ ἡδομένῳ καὶ μετὰ τοῦ ἡδομένου γίγνεσθαι κατὰ φύσιν ἔχοντος ·
ἐν δὲ δυσαρέστοις καὶ κραιπαλῶσι καὶ φαύλως διακειμένοις πάντα τὴν αὑτῶν χάριν καὶ ὥραν ἀπόλλυσι .
διὸ δεῖ μὴ σκοπεῖν τὸν ἰχθὺν εἰ πρόσφατος , μη δὲ τὸν ἄρτον εἰ καθαρός , μη δὲ τὸ βαλανεῖον εἰ θερμόν , μη δὲ τὴν ἑταίραν εἰ εὔμορφος , ἀλλ ἑαυτὸν , εἰ μὴ ναυτιώδης μη δὲ θολερὸς μη δ ἕωλος μη δὲ τεταραγμένος 0 1 2 .
εἰ δὲ μή , καθάπερ εἰς οἰκίαν πενθοῦσαν ἐμβαλόντες ἐπίκωμοι μεθύοντες οὐ φιλοφροσύνην παρέσχον οὐ δ ἡδονὴν ἀλλὰ κλαυθμοὺς καὶ ὀδυρμοὺς ἐποίησαν , οὕτω καὶ ἀφροδίσια καὶ ὄψα καὶ βαλανεῖα καὶ οἶνος ἐν σώματι κακῶς καὶ παρὰ φύσιν ἔχοντι μιγνύμενα τοῖς μὴ καθεστῶσι καὶ διεφθορόσι φλέγμα καὶ χολὴν κινεῖ καὶ ταράττει καὶ προσεξίστησιν , ἡδὺ δ οὐδὲν ἀξιολόγως οὐ δ ἀπολαυστικὸν οὐδὲν οἷον προσεδοκήσαμεν ἀποδίδωσιν 0 .
ἡ μὲν οὖν ἀκριβὴς σφόδρα καὶ δι ὄνυχος λεγομένη δίαιτα τό τε σῶμα κομιδῇ ψοφοδεὲς 0 ;
παρέχεται καὶ σφαλερόν , αὐτῆς τε τῆς ψυχῆς τὸ γαῦρον κολούει πάντα πράγματα καὶ πᾶσαν οὐχ ἧττον ἐν ἡδοναῖς ἢ πόνοις διατριβὴν καὶ πρᾶξιν ὑφορωμένης καὶ πρὸς μηδὲν ἰταμῶς καὶ θαρραλέως βαδιζούσης 0 .
δεῖ δ ὥσπερ ἱστίον τὸ σῶμα μή τε συστέλλειν εὐδίας οὔσης καὶ πιέζειν σφόδρα , μή τ ἀνειμένως χρῆσθαί τε καὶ καταφρονεῖν ἐν ὑποψίᾳ γενόμενον , ἀλλ ἐνδιδόναι καὶ ποιεῖν ἐλαφρὸν ὥσπερ εἴρηται , καὶ μὴ περιμένειν ἀπεψίας καὶ διαρροίας μη δὲ θερμασίας μη δὲ , νάρκας , ὑφ ὧν ἔνιοι μόλις ὥσπερ ὑπ ἀγγέλων ἢ κλητόρων , πυρετοῦ περὶ θύρας ὄντος ἤδη , θορυβούμενοι συστέλλουσιν ἑαυτούς , ἀλλὰ πόρρωθεν ἐξευλαβεῖσθαι πρὸ χείματος , ὥστ ἀνὰ ποντίαν ἄκραν βορέα πνέοντος ΖΕΥΞΙΠΠΟΣ 0 1 2 .
ἄτοπον γάρ ἐστι κοράκων μὲν λαρυγγισμοῖς καὶ κλωσμοῖς ἀλεκτορίδων καὶ συσὶν ἐπὶ φορυτῷ μαργαινούσαις , ὡς ἔφη Δημόκριτος , ἐπιμελῶς προσέχειν , σημεῖα ποιουμένους πνευμάτων καὶ ὄμβρων , τὰ δὲ τοῦ σώματος κινήματα καὶ σάλους καὶ προπαθείας μὴ προλαμβάνειν μη δὲ προφυλάττειν , μη δ ἔχειν σημεῖα χειμῶνος ἐν ἑαυτῷ γενησομένου καὶ μέλλοντος .
ὅθεν οὐ περὶ τροφὴν μόνον οὐ δὲ γυμνάσια δεῖ φυλάττειν τὸ σῶμα μὴ παρὰ τὸ εἰωθὸς ἅπτεται τούτων ὀκνηρῶς καὶ ἀπροθύμως ἢ πάλιν διψῶδές ἐστι καὶ πειναλέον ὡς οὐ πέφυκεν , ἀλλὰ καὶ τῶν ὕπνων τὸ μὴ συνεχὲς μη δὲ λεῖον ἀλλ ἀνωμαλίας ἔχον καὶ διασπασμοὺς εὐλαβεῖσθαι , καὶ τῶν ἐνυπνίων τὴν ἀτοπίαν , ἄνπερ ὦσι μὴ νόμιμοι μη δὲ συνήθεις αἱ φαντασίαι , πλῆθος ἢ πάχος ὑγρῶν ἢ πνεύματος ταραχὴν ἐντὸς κατηγοροῦσαν 0 1 2 .
ἤδη δὲ καὶ τὰ τῆς ψυχῆς κινήματα τὸ σῶμα μηνύει πρὸς νόσον ἐπισφαλῶς ἔχειν .
ἄλογοι γὰρ ἴσχουσιν ἀθυμίαι καὶ φόβοι πολλάκις ἀπ οὐδενὸς φανεροῦ , τὰς ἐλπίδας ἄφνω κατασβεννύουσαι ·
γίγνονται δὲ καὶ ταῖς ὀργαῖς ἐπίχολοι καὶ ὀξεῖς καὶ μικρόλυποι , καὶ δακρυρροοῦσι καὶ ἀδημονοῦσιν ὅταν ἀτμοὶ πονηροὶ καὶ ἀναθυμιάσεις πικραὶ συνιστάμεναι ταῖς τῆς ψυχῆς , ὥς φησιν ὁ Πλάτων , ἀνακραθῶσι περιόδοις .
διὸ δεῖ σκοπεῖν οἷς ἂν ταῦτα συμπίπτῃ καὶ μνημονεύειν ὅτι σωματικόν ἐστιν αἴτιον ὑποστολῆς τινος ἢ κατακράσεως δεόμενον .
χρήσιμον δὲ πάνυ καὶ τὸ τοὺς φίλους ἐπισκεπτόμενον ἀσθενοῦντας ἐκπυνθάνεσθαι τὰς αἰτίας , μὴ σοφιστικῶς μη δὲ περιέργως ἐνστάσεις καὶ παρεμπτώσεις καὶ κοινότητας λαλοῦντα καὶ παρεπιδεικνύμενον ἰατρικῶν ὀνομάτων καὶ γραμμάτων ἐμπειρίαν , ἀλλὰ ταυτὶ τὰ φαῦλα καὶ κοινὰ μὴ παρέργως ἀκούοντα , πλῆθος ἡλίωσιν κόπον ἀγρυπνίαν , μάλιστα δὲ δίαιταν ᾗ χρώμενος ἐπύρεξεν 0 1 .
εἶθ ὥσπερ ὁ Πλάτων ἐπὶ τοῖς ἀλλοτρίοις ἁμαρτήμασιν εἰώθει λέγειν ἀπιών μή που ἄρ ἐγὼ τοιοῦτος 0 ;
οὕτω τὰ περὶ αὑτὸν ἐν τοῖς πλησίον εὖ τίθεσθαι , καὶ φυλάττεσθαι καὶ μνημονεύειν ὅπως οὐ περιπεσεῖται τοῖς αὐτοῖς οὐ δ αὐτὸς εἰς τὴν κλίνην καταπεσὼν ὑμνήσει ποθῶν τὴν πολυτίμητον ὑγίειαν , ἀλλ ἑτέρου πάσχοντος ἐνσημανεῖται πρὸς ἑαυτὸν ὡς ἄξιον πολλοῦ τὸ ὑγιαίνειν καὶ δεῖ τοῦτο διατηρεῖν αὑτῷ προσέχοντα καὶ φειδόμενον 0 .
οὐ χεῖρον δὲ καὶ τὴν ἑαυτῶν παρεπισκοπεῖν δίαιταν 0 ·
ἂν γὰρ ἐν πόσεσι καὶ προσφοραῖς ἤ τισι πόνοις καὶ ἀταξίαις ἑτέραις τυγχάνωμεν γεγονότες , τὸ δὲ σῶμα μηδεμίαν ὑποψίαν παρέχῃ μη δὲ προαίσθησιν , ὅμως αὑτοὺς δεῖ φυλάττεσθαι καὶ προκαταλαμβάνειν ἐκ μὲν ἀφροδισίων καὶ κόπων ὄντας ἀναπαύσει καὶ ἡσυχίᾳ , μετὰ δ οἴνωσιν καὶ συμπεριφορὰν ὑδροποσίᾳ , μάλιστα δὲ τροφαῖς κεχρημένους ·
ἐμβριθέσι καὶ κρεώδεσιν ἢ ποικίλαις ὀλιγοσιτεῖν καὶ μηδὲν ὑπολείπειν περιττώματος πλῆθος ἐν τῷ σώματι 0 .
καὶ γὰρ αὐτὰ ταῦτα δι αὑτὰ πολλῶν αἴτια νόσων ἐστί , καὶ προστίθησι ταῖς ἄλλαις αἰτίαις ὕλην καὶ δύναμιν .
ὅθεν ἄριστα λέλεκται τροφῆς ἀκορίην καὶ πόνων ἀοκνίην καὶ σπέρματος οὐσίης συντήρησιν ὑγιεινότατα εἶναι καὶ γὰρ ἡ περὶ τὰς συνουσίας ἀκρασία τῷ μάλιστα τὴν δύναμιν ἐκλύειν ὑφ ἧς ἡ τροφὴ διαπονεῖται , πλέον περίττωμα ποιεῖ καὶ πλῆθος .
αὖθις οὖν ἀναλαβόντες ἐξ ἀρχῆς περὶ ἑκάστου , πρῶτον δὲ περὶ γυμνασίων φιλολόγοις ἁρμοζόντων λέγομεν ὅτι ὥσπερ ὁ φήσας μηδὲν γράφειν παραθαλασσίοις περὶ ὀδόντων ἐδίδαξε τὴν χρείαν , οὕτω καὶ φιλολόγοις φαίη τις ἂν μὴ γράφειν περὶ γυμνασίων .
ἡ γὰρ καθ ἡμέραν τοῦ λόγου χρεία διὰ φωνῆς περαινομένη θαυμαστὸν οἷόν ἐστι γυμνάσιον οὐ μόνον πρὸς ὑγίειαν ἀλλὰ καὶ πρὸς ἰσχύν , οὐ παλαιστικὴν οὐ δὲ σαρκοῦσαν καὶ πυκνοῦσαν τὰ ἐκτὸς ὥσπερ οἰκοδομήματος , ἀλλὰ τοῖς ζωτικωτάτοις μέρεσι ῥώμην ἐνδιάθετον καὶ τόνον ἀληθινὸν ἐμποιοῦσαν 0 1 .
ὅτι μὲν γὰρ ἰσχὺν δίδωσι τὸ πνεῦμα , δηλοῦσιν οἱ ἀλεῖπται , τοὺς ἀθλητὰς κελεύοντες ἀντερείδειν ταῖς τρίψεσι καὶ παρεγκόπτειν τείνοντας ἀεὶ τὰ πλασσόμενα μέρη καὶ ψηλαφώμενα τοῦ σώματος ·
ἡ δὲ φωνή , τοῦ πνεύματος οὖσα κίνησις , οὐκ ἐπιπολαίως ἀλλ ὥσπερ ἐν πηγαῖς περὶ τὰ σπλάγχνα ῥωννυμένη , τὸ θερμὸν αὔξει καὶ λεπτύνει τὸ αἷμα , καὶ πᾶσαν μὲν ἐκκαθαίρει φλέβα , πᾶσαν δ ἀρτηρίαν ἀνοίγει , σύστασιν δὲ καὶ πῆξιν ὑγρότητος οὐκ ἐᾷ περιττωματικῆς ὥσπερ ὑποστάθμην ἐγγενέσθαι τοῖς τὴν τροφὴν παραλαμβάνουσι καὶ κατεργαζομένοις ἀγγείοις 0 .
διὸ δεῖ μάλιστα ποιεῖν ἑαυτοὺς τούτῳ τῷ γυμνασίῳ συνήθεις καὶ συντρόφους ἐνδελεχῶς λέγοντας , ἂν δ ᾖ τις ὑποψία τοῦ σώματος ἐνδεέστερον ἢ κοπωδέστερον ἔχοντος , ἀναγιγνώσκοντας καὶ ἀναφωνοῦντας .
ὅπερ γὰρ αἰώρα πρὸς γυμνάσιόν ἐστι , τοῦτο πρὸς διάλεξιν ἀνάγνωσις , ὥσπερ ἐπ ὀχήματος ἀλλοτρίου λόγου κινοῦσα μαλακῶς καὶ διαφοροῦσα πράως τὴν φωνήν 0 1 .
ἡ δὲ διάλεξις ἀγῶνα καὶ σφοδρότητα προστίθησιν , ἅμα τῆς ψυχῆς τῷ σώματι συνεπιτιθεμένης .
κραυγὰς μέντοι περιπαθεῖς καὶ σπαραγμώδεις εὐλαβητέον ·
αἱ γὰρ ἀνώμαλοι προβολαὶ καὶ διατάσεις τοῦ πνεύματος ῥήγματα καὶ σπάσματα ποιοῦσιν .
ἀναγνόντα δ ἢ διαλεχθέντα λιπαρᾷ καὶ ἀλεεινῇ τρίψει χρηστέον πρὸ τοῦ περιπάτου καὶ μαλάξει τῆς σαρκός , ὡς ἀνυστόν ἐστι , τῶν σπλάγχνων ποιούμενον ἁφὴν καὶ τὸ πνεῦμα πράως διομαλύνοντα καὶ διαχέοντα μέχρι τῶν ἄκρων .
μέτρον δὲ τοῦ πλήθους τῆς τρίψεως ἔστω τὸ προσφιλὲς τῇ αἰσθήσει καὶ ἄλυπον .
ὁ γὰρ οὕτω καταστήσας τὴν ἐν βάθει ταραχὴν καὶ διάτασιν τοῦ πνεύματος , ἀλύπῳ τε χρῆται τῷ περιττώματι , κ ἂν ἀκαιρία τις ἢ χρεία κωλύσῃ τὸν περίπατον , οὐδέν ἐστι πρᾶγμα ·
τὸ γὰρ οἰκεῖον ἡ φύσις ἀπείληφεν .
ὅθεν οὔ τε πλοῦν ποιητέον οὔ τε καταγωγὴν ἐν πανδοκείῳ σιγῆς πρόφασιν , οὐ δ ἂν πάντες καταγελῶσιν .
ὅπου γὰρ οὐκ αἰσχρὸν τὸ φαγεῖν , οὐ δὲ τὸ γυμνάζεσθαι δήπουθεν αἰσχρόν 0 1 ·
ἀλλ αἴσχιον τὸ δεδοικέναι καὶ δυσωπεῖσθαι ναύτας καὶ ὀρεωκόμους καὶ πανδοκεῖς καταγελῶντας οὐ τοῦ σφαιρίζοντος καὶ σκιαμαχοῦντος ἀλλὰ τοῦ λέγοντος , ἂν ἅμα διδάσκῃ τι καὶ ζητῇ καὶ μανθάνῃ καὶ ἀναμιμνῄσκηται γυμναζόμενος 0 .
ὁ μὲν γὰρ Σωκράτης ἔλεγεν ὅτι τῷ κινοῦντι δι ὀρχήσεως αὑτὸν ἑπτάκλινος οἶκος ἱκανός ἐστιν ἐγγυμνάζεσθαι , τῷ δὲ δι ᾠδῆς λόγου γυμναζομένῳ γυμνάσιον ἀποχρῶν καὶ ἑστῶτι καὶ κατακειμένῳ πᾶς τόπος παρέχει .
μόνον ἐκεῖνο φυλακτέον , ὅπως μή τε πλησμονὴν μή τε λαγνείαν μή τε κόπον ἑαυτοῖς συνειδότες ἐντεινώμεθα τῇ φωνῇ τραχύτερον , ὃ πάσχουσι πολλοὶ τῶν ῥητόρων καὶ τῶν σοφιστῶν , οἱ μὲν ὑπὸ δόξης καὶ φιλοτιμίας , οἱ δὲ διὰ μισθοὺς ἢ πολιτικὰς ἁμίλλας ἐξαγόμενοι παρὰ τὸ συμφέρον ἀγωνίζεσθαι 0 .
νίγρος δ ὁ ἡμέτερος ἐν Γαλατίᾳ σοφιστεύων ἄκανθαν ἐτύγχανεν ἰχθύος καταπεπωκώς .
ἑτέρου δ ἐπιφανέντος ἔξωθεν σοφιστοῦ καὶ μελετῶντος , ὀρρωδῶν ὑφειμένου δόξαν παρασχεῖν , ἔτι τῆς ἀκάνθης ἐνισχομένης ἐμελέτησε ·
μεγάλης δὲ φλεγμονῆς καὶ σκληρᾶς γενομένης , τὸν πόνον οὐ φέρων ἀνεδέξατο τομὴν ἔξωθεν βαθεῖαν .
ἡ μὲν οὖν ἄκανθα διὰ τοῦ τραύματος ἐξῃρέθη , τὸ δὲ τραῦμα χαλεπὸν γενόμενον καὶ ῥευματικὸν ἀνεῖλεν αὐτόν .
ἀλλὰ ταῦτα μὲν ἄν τις ὕστερον εὐκαίρως ὑπομνήσειε .
λουτρῷ δὲ χρῆσθαι γυμνασαμένους ψυχρῷ μὲν ἐπιδεικτικὸν καὶ νεανικὸν μᾶλλον ἢ ὑγιεινόν ἐστιν 0 .
ἣν γὰρ δοκεῖ ποιεῖν δυσπάθειαν πρὸς τὰ ἔξω καὶ σκληρότητα τοῦ σώματος , αὕτη μεῖζον ἀπεργάζεται περὶ τὰ ἐντὸς κακόν , ἐνισταμένη τοῖς πόροις καὶ τὰ ὑγρὰ συνάγουσα καὶ πηγνύουσα τὰς ἀναθυμιάσεις ἀεὶ χαλᾶσθαι καὶ διαφορεῖσθαι βουλομένας .
ἔτι δ ἀνάγκη τοὺς ψυχρολουτοῦντας εἰς ἐκείνην αὖθις μεταβαίνειν ἣν φεύγομεν ἀκριβῆ καὶ τεταγμένην ἀποτόμως δίαιταν , ἀεὶ προσέχοντας αὑτοῖς μὴ παραβαίνωσι ταύτην , ὡς εὐθὺς ἐξελεγχομένου πικρῶς παντὸς ἁμαρτήματος 0 .
ἡ δὲ θερμολουσία δίδωσι πολλὴν συγγνώμην .
οὐ γὰρ τοσοῦτον εὐτονίας ὑφαιρεῖ καὶ ῥώμης , ὅσον ὠφελεῖ πρὸς ὑγίειαν , ἐνδόσιμα τῇ πέψει καὶ μαλακὰ παρέχουσα , τοῖς δὲ τὴν πέψιν διαφεύγουσιν , ἄν γε δὴ μὴ παντάπασιν ὠμὰ καὶ μετέωρα μείνῃ , διαχύσεις ἀλύπους παρασκευάζουσα καὶ κόπους ἐκλεαίνουσα λανθάνοντας .
οὐ μὴν ἀλλ ὅταν ἡ φύσις παρέχῃ μετρίως διακειμένου καὶ ἱκανῶς τοῦ σώματος αἴσθησιν , ἐατέον τὸ βαλανεῖον .
ἄλειμμα δὲ τὸ πρὸς πυρὶ βέλτιον , ἂν ἀλέας δέηται τὸ σῶμα , ταμιεύεται γὰρ αὑτῷ τῆς θερμότητος 0 .
ὁ δ ἥλιος οὔ τε μᾶλλον οὔ θ ἧττον ἀλλ ὡς κέκραται πρὸς τὸν ἀέρα κεχρῆσθαι δίδωσι .
ταῦτα μὲν οὖν ἱκανὰ περὶ γυμνασίων 0 .
ἐπὶ δὲ τροφὴν παραγενομένους , ἂν μὲν ᾖ τι τῶν πρόσθεν ὄφελος λόγων οἷς τὰς ὀρέξεις κηλοῦμεν καὶ καταπραΰνομεν , ἄλλο τι χρὴ παραινεῖν τῶν ἐφεξῆς ·
ἂν δ ὥσπερ ἐκ δεσμῶν λελυμένῃ χαλεπὸν ᾖ χρῆσθαι καὶ φιλονεικεῖν πρὸς γαστέρα ὦτα μὴ ἔχουσαν , ὡς ἔλεγε Κάτων , διαμηχανητέον τῇ ποιότητι τῆς τροφῆς ἐλαφρότερον ποιεῖν τὸ πλῆθος 0 .
καὶ τὰ μὲν στερεὰ καὶ πολύτροφα τῶν σιτίων , οἷον τὰ κρεώδη καὶ τυρώδη καὶ σύκων τὰ ξηρὰ καὶ ᾠῶν τὰ ἑφθά , προσφέρεσθαι πεφυλαγμένως ἁπτόμενον ἔργον γὰρ ἀεὶ παραιτεῖσθαι , τοῖς δὲ λεπτοῖς ἐμφύεσθαι καὶ κούφοις , οἷα τὰ πολλὰ τῶν λαχάνων καὶ τὰ πτηνὰ καὶ τῶν ἰχθύων οἱ μὴ πίονες 0 1 .
ἔστι γὰρ τὰ τοιαῦτα προσφερόμενον καὶ χαρίζεσθαι ταῖς ὀρέξεσι καὶ τὸ σῶμα μὴ πιέζειν .
μάλιστα δὲ τὰς ἀπὸ κρεῶν φοβητέον ἀπεψίας ·
καὶ γὰρ εὐθὺς σφόδρα καὶ βαρύνουσι , καὶ λείψανον εἰσαῦθις πονηρὸν ἀπ αὐτῶν παραμένει .
καὶ κράτιστον μὲν ἐθίσαι τὸ σῶμα μηδεμιᾶς προσδεῖσθαι σαρκοφαγίας ·
πολλὰ γὰρ οὐ μόνον πρὸς διατροφὴν ἄφθονα ἀλλὰ καὶ πρὸς εὐπάθειαν καὶ ἀπόλαυσιν ἀναδίδωσιν ἡ γῆ , τοῖς μὲν αὐτόθεν ἀπραγμόνως χρῆσθαι παρέχουσα , τὰ δὲ μιγνύμενα παντοδαπῶς καὶ σκευαζόμενα συνηδύνειν .
ἐπεὶ δὲ τὸ ἔθος τρόπον τινὰ φύσις τοῦ παρὰ φύσιν γέγονεν , οὐ δεῖ χρῆσθαι κρεοφαγίᾳ πρὸς ἀποπλήρωσιν ὀρέξεως , ὥσπερ λύκους ἢ λέοντας , ἀλλ οἷον ὑπέρεισμα καὶ διάζωμα τῆς τροφῆς ἐμβαλλομένους ἑτέροις σιτίοις χρῆσθαι καὶ ὄψοις , ἃ καὶ τῷ σώματι μᾶλλόν ἐστι κατὰ φύσιν , καὶ τῆς ψυχῆς ἧττον ἀμβλύνει τὸ λογικόν , ὥσπερ ἐκ λιτῆς καὶ ἐλαφρᾶς ὕλης ἀναπτόμενον 0 1 .
τῶν δ ὑγρῶν γάλακτι μὲν οὐχ ὡς ποτῷ χρηστέον , ἀλλ ὡς σιτίῳ δύναμιν ἐμβριθῆ καὶ πολύτροφον ἔχοντι 0 1 .
πρὸς δὲ τὸν οἶνον ἅπερ Εὐριπίδης πρὸς τὴν Ἀφροδίτην διαλεκτέον εἴης μοι , μέτριον δέ πως εἴης , μη δ ἀπολείποις καὶ γὰρ ποτῶν ὠφελιμώτατόν ἐστι καὶ φαρμάκων ἥδιστον καὶ ὄψων ἀσικχότατον , ἂν τύχῃ τῆς πρὸς τὸν καιρὸν εὐκρασίας μᾶλλον ἢ τῆς πρὸς τὸ ὕδωρ 0 1 .
ὕδωρ δ οὐ μόνον τὸ μιγνύμενον πρὸς οἶνον , ἀλλὰ καὶ τὸ καθ ἑαυτὸ τοῦ κεκραμένου μεταξὺ πινόμενον ἀβλαβέστερον ποιεῖ τὸ κεκραμένον .
ἐθιστέον οὖν παρὰ τὴν καθ ἡμέραν δίαιταν ὕδατος προσφέρεσθαι καὶ δύο καὶ τρία ποτήρια , τήν τε δύναμιν τοῦ οἴνου ποιοῦντα μαλακωτέραν καὶ τοῦ σώματος συνήθη τὴν ὑδροποσίαν , ὅπως , ὅταν ἐν χρείᾳ γένηται , μὴ ξενοπαθῇ μη δ ἀπαναίνηται .
συμβαίνει γὰρ ἐνίους φέρεσθαι μάλιστα πρὸς τὸν οἶνον ὅταν μάλιστα χρείαν ὑδροποσίας ἔχωσι .
καὶ γὰρ ἡλιωθέντες καὶ ῥιγώσαντες πάλιν καὶ σφοδρότερον εἰπόντες καὶ συντονώτερον φροντίσαντες καὶ ὅλως μετὰ τοὺς κόπους καὶ τοὺς ἀγῶνας οἴονται ποτέον εἶναι τὸν οἶνον ὡς καὶ τῆς φύσεως ἀπαιτούσης εὐπάθειάν τινα τῷ σώματι καὶ μεταβολὴν ἐκ τῶν πόνων .
ἡ δὲ φύσις εὐπάθειαν μέν , εἴ τις εὐπάθειαν καλεῖ τὴν ἡδυπάθειαν , οὐκ ἀπαιτεῖ , μεταβολὴν δ ἀπαιτεῖ τὴν εἰς τὸ μέσον ἡδονῆς καὶ πόνου καθιστᾶσαν .
διὸ καὶ τροφῆς ὑφαιρετέον ἐν τούτοις , καὶ τὸν οἶνον ἢ παντελῶς ἀφαιρετέον ἢ προσοιστέον πολλῇ κατακεραννύμενον διὰ μέσου καὶ κατακλυζόμενον ὑδροποσίᾳ .
πλήκτης γὰρ ὢν καὶ ὀξὺς ἐπιτείνει τὰς τοῦ σώματος ταραχάς , καὶ τραχύτερα ποιεῖ καὶ παροξύνει τὰ πεπληγμένα , παρηγορίας δεόμενα καὶ λειότητος , ἃς μάλιστα τὸ ὕδωρ ἐνδίδωσι .
καὶ γὰρ ἂν οὐ διψῶντες , ἄλλως 1 δὲ θερμὸν ὕδωρ πίωμεν μετὰ τοὺς κόπους καὶ τὰς διατάσεις καὶ τὰ καύματα , χαλάσματος καὶ μαλακότητος ;
αἰσθανόμεθα περὶ τὰ ἐντός ·
ἤπιος γὰρ ἡ τοῦ ὕδατος ὑγρότης καὶ ἄσφυκτος , ἡ δὲ τοῦ οἴνου φορὰν ἔχει πολλὴν καὶ δύναμιν οὐκ εὐμενῆ τοῖς προσφάτοις πάθεσιν οὐ δὲ φιλάνθρωπον 0 .
καὶ γὰρ ἃς λέγουσιν ἔνιοι τῷ σώματι τὴν ἀσιτίαν δριμύτητας ἐγγεννᾶν καὶ πικρότητας εἴ τις δέδιεν ἢ καθάπερ οἱ παῖδες δεινὸν ἡγεῖται πρὸ τοῦ πυρέττειν μὴ παρατίθεσθαι τράπεζαν ἐν ὑποψίᾳ γεγονώς , εὐάρμοστον ἡ ὑδροποσία μεθόριον 0 .
καὶ γὰρ αὐτῷ τῷ Διονύσῳ πολλάκις νηφάλια θύομεν , ἐθιζόμενοι καλῶς μὴ ζητεῖν ἀεὶ τὸν ἄκρατον .
ὁ δὲ Μίνως καὶ τὸν αὐλὸν ἀφεῖλε τῆς θυσίας καὶ τὸν στέφανον ὑπὸ λύπης .
καίτοι λυπουμένην ψυχὴν ἴσμεν οὔ θ ὑπὸ στεφάνων οὔ θ ὑπ αὐλῶν παθοῦσαν ·
σῶμα δ οὐδὲν οὕτως ἰσχυρόν ἐστιν , ᾧ τεταραγμένῳ καὶ φλεγμαίνοντι προσπεσὼν οἶνος οὐκ ἠδίκησε .
τοὺς μὲν οὖν Λυδοὺς ἐν τῷ λιμῷ λέγουσι διαγαγεῖν παρ ἡμέραν τρεφομένους , εἶτα παίζοντας καὶ κυβεύοντας ·
φιλόλογον δ ἄνδρα καὶ φιλόμουσον ἐν καιρῷ δεομένῳ βραδυτέρου δείπνου διάγραμμα παρακείμενον ἤ τι βιβλίδιον ἢ λύριον οὐ προΐενται τῇ γαστρὶ λεηλατούμενον , ἀλλ ἀποστρέφων συνεχῶς καὶ μεταφέρων ἐπὶ ταῦτα τὴν διάνοιαν ἀπὸ τῆς τραπέζης ὥσπερ Ἁρπυίας τὰς ὀρέξεις διασοβήσει ταῖς Μούσαις 0 .
οὐ γὰρ ὁ μὲν Σκύθης , ὅταν πίνῃ , πολλάκις ἐφάπτεται τοῦ τόξου καὶ παραψάλλει τὴν νευράν , ἐκλυόμενον ὑπὸ τῆς μέθης ἀνακαλούμενος τὸν θυμόν , Ἕλλην δ ἀνὴρ φοβήσεται τοὺς καταγελῶντας αὐτοῦ , γράμμασι καὶ βιβλίοις ἀγνώμονα καὶ δυσπαραίτητον ἐπιθυμίαν ἀνιέντος ἀτρέμα καὶ χαλῶντος .
τῶν μὲν γὰρ παρὰ τῷ Μενάνδρῳ νεανίσκων ὑπὸ τοῦ πορνοβοσκοῦ παρὰ πότον ἐπιβουλευομένων καλὰς καὶ πολυτελεῖς εἰσάγοντος ἑταίρας ἕκαστος , ὥς φησι 0 .
κύψας καθ αὑτὸν τῶν τραγημάτων ἔφλα , φυλαττόμενος καὶ φοβούμενος ἐμβλέπειν οἱ δὲ φιλόλογοι πολλὰς καὶ καλὰς καὶ ἡδείας ἀπόψεις καὶ ἀποστροφὰς ἔχουσιν , ἄνπερ ἄλλως μὴ δύνωνται τὸ κυνικὸν καὶ θηριῶδες τῶν ὀρέξεων κατέχειν παρακειμένης τραπέζης .
ἀλειπτῶν δὲ φωνὰς καὶ παιδοτριβῶν λόγους ἑκάστοτε λεγόντων ὡς τὸ παρὰ δεῖπνον φιλολογεῖν τὴν τροφὴν διαφθείρει καὶ βαρύνει τὴν κεφαλὴν τότε φοβητέον , ὅταν τὸν Ἰνδὸν ἀναλύειν ἢ διαλέγεσθαι περὶ τοῦ Κυριεύοντος ἐν δείπνῳ μέλλωμεν .
τὸν μὲν γὰρ ἐγκέφαλον τοῦ φοίνικος , γλυκὺν ὄντα τῶν σφόδρα κεφαλαλγῶν λέγουσιν εἶναι ·
διαλεκτικὴ δὲ τρωγάλιον ἐπὶ δείπνῳ γλυκὺ μὲν οὐδαμῶς κεφαλαλγὲς δὲ καὶ κοπῶδες ἰσχυρῶς ἐστιν .
ἂν δ ἡμᾶς μὴ ἄλλο τι ζητεῖν ἢ φιλοσοφεῖν ἢ ἀναγιγνώσκειν παρὰ δεῖπνον ἐῶσι τῶν ἐν τῷ καλῷ καὶ ὠφελίμῳ τὸ ἐπαγωγὸν ὑφ ἡδονῆς καὶ γλυκὺ μόριον ἐχόντων , κελεύσομεν αὐτοὺς μὴ ἐνοχλεῖν , ἀλλ ἀπιόντας ἐν τῷ ξυστῷ ταῦτα καὶ ταῖς παλαίστραις διαλέγεσθαι τοῖς ἀθληταῖς , οὓς τῶν βιβλίων ἐξελόντες ἀεὶ διημερεύειν ἐν σκώμμασι καὶ βωμολοχίαις ἐθίζοντες , ὡς ὁ κομψὸς Ἀρίστων ἔλεγε , τοῖς ἐν γυμνασίῳ κίοσιν ὁμοίως λιπαροὺς πεποιήκασι καὶ λιθίνους .
αὐτοὶ δὲ πειθόμενοι τοῖς ἰατροῖς παραινοῦσιν ἀεὶ τοῦ δείπνου καὶ τοῦ ὕπνου λαμβάνειν μεθόριον καὶ μὴ συμφορήσαντας εἰς τὸ σῶμα τὰ σιτία καὶ τὸ πνεῦμα καταθλίψαντας εὐθὺς ὠμῇ καὶ ζεούσῃ τῇ τροφῇ βαρύνειν τὴν πέψιν ἀλλ ἀναπνοὴν καὶ χάλασμα παρέχειν , ὥσπερ οἱ τὰ σώματα κινεῖν μετὰ δεῖπνον ἀξιοῦντες οὐ δρόμοις οὐ δὲ παγκρατίοις τοῦτο ποιοῦσιν ἀλλὰ βληχροῖς περιπάτοις καὶ χορείαις ἐμμελέσιν , οὕτω καὶ ἡμεῖς οἰησόμεθα δεῖν τὰς ψυχὰς διαφέρειν μετὰ τὸ δεῖπνον μή τε πράγμασι μή τε φροντίσι μή τε σοφιστικοῖς ἀγῶσι πρὸς ἅμιλλαν ἐπιδεικτικὴν ἢ νικητικὴν περαινομένοις .
ἀλλὰ πολλὰ μέν ἐστι τῶν φυσικῶν προβλημάτων ἐλαφρὰ καὶ πιθανά , πολλὰ δ ἠθικὰς σκέψεις ἔχοντα καὶ τοῦτο δὴ τὸ μενοεικές , ὡς Ὅμηρος ἔφη , καὶ μὴ ἀντίτυπον 0 .
τὰς δ ἐν ἱστορικαῖς καὶ ποιητικαῖς ζητήσεσι διατριβὰς οὐκ ἀηδῶς ἔνιοι δευτέρας τραπέζας ἀνδράσι φιλολόγοις καὶ φιλομούσοις προσεῖπον .
εἰσὶ δὲ καὶ διηγήσεις ἄλυποι καὶ μυθολογίαι , καὶ τὸ περὶ αὐλοῦ τι καὶ λύρας ἀκοῦσαι καὶ εἰπεῖν ἐλαφρότερον ἢ λύρας αὐτῆς φθεγγομένης ἀκούειν καὶ αὐλοῦ 0 1 .
μέτρον δὲ τοῦ καιροῦ τὸ τῆς τροφῆς καθισταμένης ἀτρέμα καὶ συμπνεούσης τὴν πέψιν ἐγκρατῆ γενέσθαι καὶ ὑπερδέξιον 0 .
ἐπεὶ δ Ἀριστοτέλης οἴεται τῶν δεδειπνηκότων τὸν μὲν περίπατον ἀναρριπίζειν τὸ θερμόν , τὸν δ ὕπνον , ἂν εὐθὺς καθεύδωσι , καταπνίγειν , ἕτεροι δὲ τὴν μὲν ἡσυχίαν οἴονται τὰς πέψεις βελτίονας ποιεῖν , τὴν δὲ κίνησιν ταράττειν τὰς ἀναδόσεις , καὶ τοῦτο τοὺς μὲν περιπατεῖν εὐθὺς ἀπὸ δείπνου τοὺς δ ἀτρεμεῖν πέπεικεν , ἀμφοτέρων ἂν οἰκείως ἐφάπτεσθαι δόξειεν ὁ τὸ μὲν σῶμα συνθάλπων καὶ συνέχων μετὰ τὸ δεῖπνον , τὴν δὲ διάνοιαν μὴ καταφερόμενος μη δ ἀργῶν εὐθὺς ἀλλ ὥσπερ εἴρηται διαφορῶν ἐλαφρῶς τὸ πνεῦμα καὶ λεπτύνων τῷ λαλεῖν τι καὶ ἀκούειν τῶν προσηνῶν καὶ μὴ δακνόντων μη δὲ βαρυνόντων 0 1 2 .
ἐμέτους δὲ καὶ κοιλίας καθάρσεις ὑπὸ φαρμάκων , μιαρὰ παραμύθια πλησμονῆς , ἄνευ μεγάλης ἀνάγκης οὐ κινητέον , ὥσπερ οἱ πολλοὶ κενώσεως ἕνεκα πληροῦντες τὸ σῶμα καὶ πάλιν πληρώσεως κενοῦντες παρὰ φύσιν , ταῖς πλησμοναῖς οὐχ ἧττον ἢ ταῖς ἐνδείαις ἀνιώμενοι , μᾶλλον δ ὅλως τὴν μὲν πλήρωσιν ὡς κώλυσιν ἀπολαύσεως βαρυνόμενοι , τὴν δ ἔνδειαν ὡς χώραν ἀεὶ ταῖς ἡδοναῖς παρασκευάζοντες 0 1 2 .
τὸ γὰρ βλαβερὸν ἐν τούτοις προῦπτόν ἐστι ·
ταραχάς τε γὰρ ἀμφότερα τῷ σώματι παρέχεται καὶ σπαραγμούς .
ἴδιον δὲ τῷ μὲν ἐμέτῳ κακὸν πρόσεστι τὸ τὴν ἀπληστίαν αὔξειν τε καὶ τρέφειν ·
γίγνονται γὰρ αἱ πεῖναι καθάπερ τὰ κοπτόμενα ῥεῖθρα τραχεῖαι καὶ χαραδρώδεις , καὶ βίᾳ τὴν τροφὴν ἕλκουσιν ἀεὶ λυττῶσαι , οὐκ ὀρέξεσιν ἐοικυῖαι σιτίων δεομέναις ἀλλὰ φλεγμοναῖς φαρμάκων καὶ καταπλασμάτων 0 .
ὅθεν ἡδοναὶ μὲν ὀξεῖαι καὶ ἀτελεῖς καὶ πολὺν ἔχουσαι σφυγμὸν καὶ οἶστρον ἐν ταῖς ἀπολαύσεσι λαμβάνουσιν αὐτούς , διατάσεις δὲ καὶ πληγαὶ πόρων καὶ πνευμάτων ἐναπολήψεις διαδέχονται , μὴ περιμένουσαι τὰς κατὰ φύσιν ἐξαγωγάς , ἀλλ ἐπιπολάζουσαι τοῖς σώμασιν ὥσπερ ὑπεράντλοις σκάφεσι , φορτίων ἐκβολῆς οὐ περιττωμάτων δεομένοις 0 .
αἱ δὲ περὶ τὴν κάτω κοιλίαν ἐκταράξεις διὰ φαρμακείας φθείρουσαι καὶ τήκουσαι τὰ ὑποκείμενα πλείονα ποιοῦσι περίττωσιν ἢ ἐξάγουσιν .
ὥσπερ οὖν , εἴ τις Ἑλλήνων ὄχλον ἐν πόλει βαρυνόμενος σύνοικον , Ἀράβων ἐμπλήσειε καὶ Σκυθῶν τὴν πόλιν ἐπηλύδων , οὕτως ἔνιοι τοῦ παντὸς διαμαρτάνουσιν ἐπ ἐκβολῇ περιττωμάτων συνήθων καὶ συντρόφων ἐμβάλλοντες ἔξωθεν εἰς τὸ σῶμα κόκκους τινὰς Κνιδίους καὶ σκαμωνίαν καὶ δυνάμεις ἄλλας ἀσυγκράτους καὶ ἀγρίας καὶ καθαρμοῦ δεομένας μᾶλλον ἢ καθῆραι τὴν φύσιν δυναμένας 0 .
ἄριστον μὲν οὖν τὸ μετρίᾳ διαίτῃ καὶ σώφρονι τὸ σῶμα ποιεῖν περὶ τε πληρώσεις καὶ κενώσεις αὐτοτελὲς ἀεὶ καὶ σύμμετρον 0 ·
εἰ δ ἀνάγκη ποτὲ καταλάβοι , τοὺς μὲν ἐμέτους ποιητέον ἄνευ φαρμακείας καὶ περιεργίας , μηδὲν ἐκταράττοντας ἀλλ ὅσον ἀπεψίαν διαφυγεῖν αὐτόθεν ἀφιέντας ἀπραγμόνως τῷ πλεονάζοντι τὴν ἀπέρασιν .
ὡς γὰρ τὰ ὀθόνια ῥύμμασι καὶ χαλαστραίοις πλυνόμενα μᾶλλον ἐκτρίβεται τῶν ὑδατοκλύστων , οὕτως οἱ μετὰ φαρμάκων ἔμετοι λυμαίνονται τῷ σώματι καὶ διαφθείρουσιν .
ὑφισταμένης δὲ κοιλίας οὐδὲν φάρμακον οἷα τῶν σιτίων ἔνια μαλακὰς ἐνδιδόντα προθυμίας καὶ διαλύοντα πράως , ὧν ἥ τε πεῖρα πᾶσι συνήθης καὶ ἡ χρῆσις ἄλυπος 0 1 .
ἂν δὲ τούτοις ἀπειθῇ , πλείονας ἡμέρας ὑδροποσίαν ἢ ἀσιτίαν ἢ κλυστῆρα προσδεκτέον μᾶλλον ἢ ταρακτικὰς καὶ φθαρτικὰς φαρμακείας , ἐφ ἃς οἱ πολλοὶ φέρονται προχείρως , καθάπερ ἀκόλαστοι γυναῖκες , ἐκβολίοις χρώμεναι καὶ φθορίοις ὑπὲρ τοῦ πάλιν πληροῦσθαι καὶ ἡδυπαθεῖν 0 .
ἀλλὰ τούτους μὲν ἐατέον ·
οἱ δ ἄγαν αὖ πάλιν ἀκριβεῖς καὶ τεταγμένας τινὰς ἐκ περιόδου κριτικὰς ἐμβάλλοντες ἀσιτίας οὐκ ὀρθῶς τὴν φύσιν μὴ δεομένην διδάσκουσι δεῖσθαι συστολῆς καὶ ποιεῖν ἀναγκαίαν τὴν οὐκ ἀναγκαίαν ὑφαίρεσιν ἐν καιρῷ ζητούμενον ἔθος ἀπαιτοῦντι . ·